Държавен вестник, бр. 48, 2023 г., стр. 11

БРОЙ  48	
Д Ъ Р Ж А В Е Н  В Е С Т Н И К 	
СТР.  11  
14. В чл. 308, ал. 2 в текста преди т. 1 ду­
мите „и на прокурора по разследването срещу 
главния прокурор или негов заместник“ се 
заличават.
15. В чл. 311, т. 4 думите „и на прокурора 
по разследването срещу главния прокурор 
или негов заместник“ се заличават.
16. В чл. 312, ал. 2 думите „и прокурора по 
разследването срещу главния прокурор или 
негов заместник“ се заличават.
17. В чл. 360б се създават ал. 3 – 6:
„(3) Съгласуването по ал. 1 с министъра 
на електронното управление е публично и се 
осъществява на два етапа:
1. предварително, по реда на чл. 58б от 
Закона за електронното управление;
2. при внедряване на системата, като съг­
ласуването включва представяне на:
а) изходния код на системата;
б) докладите за приемането на системата;
в) извършените тестове за мрежова и ин­
формационна сигурност, свързани с използ­
ването на системата.
(4) Системите се възлагат от органите на 
съдебната власт в съответствие с изисква­
нията на чл. 58а от Закона за електронното 
управление.
(5) Висшият съдебен съвет, съгласувано 
с министъра на електронното управление, 
възлага извършване на одит на мрежовата 
и информационната сигурност на системи­
те, включително на системите за случайно 
разпределение по чл. 9, веднъж годишно и 
представя докладите от проведения одит на 
министъра на правосъдието и на министъра 
на електронното управление.
(6) При системи за случайно разпределение 
по чл. 9 случайността на разпределението 
трябва да може да бъде публично доказана с 
криптографски средства, определени с наредба 
на министъра на правосъдието съгласувано 
с министъра на електронното управление.“
§ 33. В Закона за отговорността на дър­
жавата и общините за вреди (обн., ДВ, бр. 60 
от 1988 г.; изм. и доп., бр. 59 от 1993 г., бр. 12 
от 1996 г., бр. 67 от 1999 г., бр. 92 от 2000 г., 
бр. 105 от 2005 г., бр. 30 и 33 от 2006 г., бр. 43 
от 2008 г., бр. 17 от 2009 г., бр. 38 и 98 от 
2012 г., бр. 7 от 2018 г. и бр. 94 от 2019 г.) в 
чл. 2, ал. 1 се създава т. 8:
„8. установено нарушение, извършено от 
орган на досъдебното производство чрез раз­
гласяване на материали по разследването в 
нарушение на презумпцията за невиновност 
или при публично изявление, в което обви­
няем се представя като виновен.“
§ 34. В Закона за екстрадицията и Евро­
пейската заповед за арест (обн., ДВ, бр. 46 от 
2005 г.; изм. и доп., бр. 86 от 2005 г., бр. 52 
от 2008 г., бр. 49 от 2010 г., бр. 55 от 2011 г., 
бр. 53 от 2014 г. и бр. 7 и 45 от 2019 г.) в чл. 66 
се правят следните изменения и допълнения:
1. Досегашният текст става ал. 1.
2. Създава се ал. 2:
„(2) Непълнолетно лице, за което е издаде­
на Европейска заповед за арест, има всички 
установени в Наказателно-процесуалния ко­
декс права на непълнолетен обвиняем, освен 
правото на установяване на личностните му 
особености.“
§ 35. В Закона за подпомагане и финансова 
компенсация на пострадали от престъпления 
(обн., ДВ, бр. 105 от 2006 г.; изм., бр. 32 от 
2010 г., бр. 51 от 2016 г. и бр. 63 от 2017 г.) се 
правят следните изменения и допълнения:
1. В чл. 3, ал. 1 след думите „да получат 
пострадали“ се добавя „и членовете на тях­
ното семейство“. 
2. В чл. 6:
а) в ал. 1 в текста преди т. 1 думите „по­
страдалите или лицата по чл. 3, ал. 2“ се 
заменят с „лицата по чл. 3, ал. 1 и 2“; 
б) създава се нова ал. 2: 
„(2) Пострадалите се уведомяват за правото 
им на индивидуална оценка.“;
в) досегашната ал. 2 става нова ал. 3.
3. В чл. 6а:
а) в ал. 1 думите „пострадалите или на 
лицата по чл. 3, ал. 2“ се заменят с „лицата 
по чл. 3, ал. 1 и 2“;
б) алинея 2 се изменя така: 
„(2) Уведомяването се извършва по ясен 
и разбираем начин, устно или писмено чрез 
формуляр по образец, на език, който лицата 
по чл. 3, ал. 1 и 2 разбират.“;
в) в ал. 3 думите „пострадалия или на 
лицата по чл. 3, ал. 2“ се заменят с „лицата 
по чл. 3, ал. 1 и 2“.
4. Създава се глава втора „а“ с чл. 7а – 7г: 
„ Г л а в а  в т о р а  „ а “
ИНДИВИДУАЛНА ОЦЕНКА НА ПОСТРА­
ДАЛИТЕ ОТ ПРЕСТЪПЛЕНИЯ
Чл. 7а. (1) Пострадалите от престъпления 
имат право на индивидуална оценка. Целта на 
оценката е да определи физическото и психи­
ческото състояние на пострадалия в резултат 
на извършеното престъпление и да установи 
наличието на специфични нужди от защита по 
смисъла на § 1, ал. 4 от допълнителните раз­
поредби на Наказателно-процесуалния кодекс. 
(2) Задължително се приема, че са налице 
специфични нужди от защита, когато:
1. пострадалият е дете или лице с увреж­
дания;
2. лицето е пострадало от тероризъм, 
трафик на хора, престъпление, извършено по 
поръчение или в изпълнение на решение на 
организирана престъпна група, престъпле­
ние по глава втора, раздел VIII от особената 
част на Наказателния кодекс, престъпление, 
извършено в условията на домашно насилие, 
или престъпление, извършено по расистки 
или ксенофобски подбуди; 
3. пострадалият се намира в материална 
или друга зависимост от извършителя. 
Чл. 7б. (1) При извършването на индиви­
дуалната оценка се вземат предвид: видът и 
характерът на престъплението и обстоятел­